open-index/open-wikipedia-markdown huggingface dataset:
Kathleen Heddle

**Kathleen Heddle** (1965–2021) var en canadisk roer.

Heddle og hennes roingspartner gjennom mange år Marnie McBean var de første kanadiere som ble olympiske mestere tre ganger.

I 1997 ble Heddle tildelt Order of British Columbia og innlemmet i Canadian Sports Hall of Fame. Heddle ble også tildelt Thomas Keller-medaljen av FISA, det internasjonale roerforbundet, for hennes eksemplariske karriere innen internasjonal roing.

## Referanser

* 
* 

## Eksterne lenker
*
MS «Polysaga»

**MS «Polysaga»** var et tørrlastskip bygget ved Mitsui Zosen K.K., Chiba, Japan som byggenummer 805. Levert til rederiet Einar Rasmussen i januar 1970. Solgt til Taiwan i 1983. Hugget i Korea i 1987

## «Polysaga»
* 1970: januar: Levert til Kristiansands Tankrederi A/S ved Einar Rasmussen, Kristiansand, som «Polysaga»

## «Opal Transporter»
* 1983: februar: Solgt til Waywiser Nav.Corp.,Taipei, Taiwan. Omdøpt «Opal Transporter»

## «Formosa Fortune»
* 1985: august: Solgt til Formosa Shipping & Enterprises Ltd.,Taipei, Taiwan. Omdøpt «Formosa Fortune»
* 1987: juni: Solgt til Korea for opphugging.
* 1987: 29. juni: Ankom Ulsan, Korea

## Kilder
* www.sjohistorie.no Polysaga

## Eksterne lenker
*
Flygeknurr

**Flygeknurr** (*Dactylopterus volitans*) er en saltvannsfisk. Til tross for navnet tilhører den en egen familie, Dactylopteridae, og ikke knurrfamilien.

Fremre del av kroppen er nesten firkantet i tverrsnitt, og den smalner av bakover. Hodet er stort med en lang, bakoverrettet pigg bak gjelleåpningen. Øynene er ganske store, og munnen er overbitt og sitter lavt. Det er to ryggfinner. Den første består av 2 frie piggstråler og 4 som er forbundet med membran. Den bakre har 1 piggstråle og 8 bløtstråler. Brystfinnene er store og minner om vinger. De består av 6 bløtstråler. Gattfinnen er kort med 6 bløtstråler.

Kroppen er dekket av harde, nesten plateaktige, skjell. Det er en kant på hver side av sporden. Kroppen er oransjebrun og har ofte blå flekker. Brystfinnene er brune med linjer av blå flekker. Arten blir opptil 50 cm lang SL og veier opptil 1,8 kg, men en lengde på opptil 38 cm TL er mer vanlig.

Flygeknurren er bunnlevende på både bløt- og hardbunn. Den finnes fra fjæra ned til 80 m. Føden består av krepsdyr og andre bunnlevende organismer. Arten er utbredt i kystfarvann på begge sider av Atlanterhavet. I øst finnes den fra Den engelske kanal sørover til Angola, inkludert Middelhavet. I vest finnes den fra Massachusetts i USA til Argentina, inkludert Mexicogolfen og Det karibiske hav.

## Referanser




## Eksterne lenker

*
Staunton (Virginia)

**Staunton** er en by i Augusta County i delstaten Virginia i USA. Byens befolkning var på 24&nbsp;512 i 2012. Byen er fødebyen til den amerikanske presidenten Woodrow Wilson. Staunton er fylkessete i Augusta County.

## Referanser


## Eksterne lenker
* 
* Staunton Public Library 
* Augusta County Historical Society & Museum
* Staunton During the Civil War in ''Encyclopedia Virginia''
Pentakisdodekaeder

Et **pentakisdodekaeder** er et catalansk legeme med 60 likebeinte trekanter som sider, 32 hjørner og 90 kanter. Tvillingpolyederet er det avstumpede ikosaederet.

## Beregninger
### Torsonsvinkel
: \arccos ( -\frac{24 + 15\sqrt{5}}{61} ) 
der sidelengde er 1.
MT «Polyscandia» (1971)

**MT «Polyscandia»** var et tankskip bygget ved Mitsui Zosen K.K., Chiba, Japan som byggenummer 892. Levert til rederiet Einar Rasmussen i september 1971. Solgt til Nord-Korea i 1982. Var i Den persiske gulf mens krigen mellom Iran og Irak pågikk og ble truffet av rakett ved Kharg Island, Iran og sank på grunt vann i september 1985. Skipets utbrente skrog er fremdeles synlig i sørvest av øyen. (29.225057709189866, 50.29856328907933)

## «Polyscandia»
* 1971: september: Levert til Kristiansands Tankrederi A/S ved Einar Rasmussen, Kristiansand, som «Polyscandia»

## «Son Bong»
* 1982: 27. september: Solgt til Nord-Korea, Nampo, Nord-Korea. Omdøpt «Son Bong»
* 1983: Overført til Korea Tonghae Shipping Co., Nampo, Nord-Korea
* 1985: 19. september: Truffet av rakett ved oljeterminalen Kharg Island, Iran. Kom i brann og sank.

## Kilder
*«Polyscandia» www.sjohistorie.no

## Bilder
*www.aukevisser.nl «Polyscandia»

## Eksterne lenker
*
Delstatsregjering (Tyskland)

**Delstatsregjering** (*Landesregierung*) er betegnelsen på kabinettet i en delstat i Tyskland. I Bayern og Sachsen kalles delstatsregjeringen *Staatsregierung*, i Rheinland-Pfalz *Ministerrat* og i Berlin, Hamburg og Bremen *Senat*.

Delstatsregjeringen består av regjeringssjefen og et antall ministre. Regjeringssjefen kalles i alle delstater unntatt bystatene for Ministerpräsident. I Berlin er tittelen regjerende borgermester og i Bremen og Hamburg senatspresident. I bystatene kalles ministrene for senatorer.

Stats- og regjeringsformen er for alle tyske delstater parlamentarisk republikk. Den forfatningspolitiske rammen for denne regjeringsformen er foreskrevet i den føderale tyske forfatningsretten, gjennom det såkalte homogenitetspåbudet i Grundgesetz (Artikkel 28). Med homogenitet siktes her til at delstatene skal ha den samme forfatningsmessige grunnform med hensyn til republikken, demokratiet og den sosiale rettsstaten.

## Se også
* Tysklands politiske system

## Referanser
Chinatown, My Chinatown

**«Chinatown, My Chinatown»** er en amerikansk populærmusikksang, skrevet av Jean Schwartz (melodi) og William Jerome (tekst) i 1910. 

Jerome og Schwartz innlemmet kinesiske musikalske former i vestlig musikk til melodien. Sangen har blitt innspilt av tallrike artister, innbefattet Al Jolson samt Chris Connor, og blir betraktet som en jazz standard.

Sangen var med i Woody Allens film *[[Radio Days]]* (1987) og i Illusion Softworks' videospill ** (2002)

## Andre versjoner
*Carl Mann. Utgitt på LP-platen *14 Unissued Sides* Star Club 33-8022 i Sverige i 1986.

## Referanser


## Litteratur
*Crawford, Richard; Magee, Jeffery (1992): *Jazz Standards on Record, 1900-1942: A Core Repertory*. Chicago: Center for Black Music Research Columbia College 
*Jerome, William; Schwartz, Jean (1910): "Chinatown, My Chinatown" (noter). New York: Jerome H Remick & Co. 
*Moon, Krystyn R (2005): *Yellowface: Creating The Chinese In American Popular Music And Performance, 1850s-1920s*, New Brunswick, NJ: Rutgers University Press

## Eksterne lenker
*
Richard Stücklen

**Richard Stücklen** (født 20. august 1916 i Heideck; død 2. mai 2002 i Weißenburg in Bayern) var en tysk politiker (CSU).
Han var fra 1949 til 1990 medlem av og fra 1979 til 1983 president i Forbundsdagen. Stücklen var fra 1957 til 1966 minister for post- og televerket. 

## Parti
.
Stücklen var medlem av NSDAP fra 1939 til 1944. Etter krigens slutt deltok han i grunnleggelsen av CSU i Heideck og i Landkreis Hilpolstein. Fra 1953 til 1957 var han medlem av forretningsstyret og fra 1967 til 1989 medlem av CSUs presidentskap.

## Regjeringsdeltakelse
Stücklen var medlem av følgende regjeringer:
* Adenauer III
* Adenauer IV
* Adenauer V
* Erhard I
* Erhard II

## Referanser
Heterosais

***Heterosais*** er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent to arter som lever i den Neotropiske region (Sør- og Mellom-Amerika).

## Utseende
Ganske små seommerfugler med avrundede, delvis gjennomsiktige vinger med en silkeaktig glans. Vingenes ytterkanter er smalt mørke og oransje og vingeårene er mørke.

## Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende.

## Utbredelse
Slekten er utbredt fra Costa Rica i nord til Bolivia og Brasil i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen **[[Ithomiini]]** Doherty, 1891 – 370 arter, Sør- og Mellom-Amerika
**************** Gruppen Godyridina
***************** Slekten *Heterosais* Godman & Salvin, 1880
****************** *[[Heterosais edessa]]* (Hewitson, 1854)
****************** *[[Heterosais giulia]]* (Hewitson, 1855)

## Kilder
* d'Abrera, B. (1984) Butterflies of South America. Hill House. ISBN 0-9593639-2-0
* Markku Savela's Lepidoptera and some other life forms: Sjekkliste over artene. Hentet 25.1. 2012.
* Butterflies of Amazonia – *Heterosais edessa* http://www.learnaboutbutterflies.com/Amazon%20-%20Heterosais%20edessa.htm

## Eksterne lenker
* 
* Ithomiini på ''Tree of life''
* Bildegalleri over artene
Ønskediktet (album)

***Ønskediktet*** er et musikkalbum med Ørkenkjøtt fra 2012.

Albumet er bandets første studioalbum, og er et norskspråklig konseptalbum, spilt inn i Ivory Shoulder studio og  Juke Joint studio på Notodden, sommeren/høsten 2011. Produsent på innspillingen var Vegard Sverre Tveitan og Heidi S. Tveitan, som utgjør Mnemosyne Productions. Albumomslaget er malt av Christian Berg Gravningen.

## Sporliste

#«Skygger og Støv» (5:40)
#«Livets Frø» (5:32)
#«Havet, Døden og Kjærligheten (8:21)
#«Fem Soler» (7:20)
#«Profeten» (5:49)
#«Røsten fra Østen» (3:03)
#«Skygger og Støv – del II» (6:04)
#«Redneck Randy» (6:56)

## Medvirkende

*Knut Mikael Haukeland – Vokal
*Simen Munthe-Kaas Rem – Gitar
*Christian Grønli – Gitar
*Håkon Vøllestad – Bass
*Arne Steinar Myrvang – Trommer

## Gjesteartister
*Tor Oddmund Surhke – Plystring på spor 4
*Morten Omlid – Gitarsolo på spor 5
Matthew Pinsent

**Matthew Clive Pinsent** (født 10. oktober 1970) er en britisk roer og sportskommentator i BBC. I sin rokarriere vant han ti verdensmesterskap og var olympisk mester fire ganger på rad.

Pinset ble i 2004 utnevnt til Knight Bachelor. Han ble derved adlet og fikk rett til å føre tiltaleformen *[[sir]]* foran sitt. navn. I 1993 ble han utnevnt til medlem (MBE) av Order of the British Empire, med forfremmelse til kommandør (CBE) i 2000.

## Meritter
### Olympiske leker
* 2004 &ndash; Gull, Firer uten styrmann (med James Cracknell, Steve Williams, Ed Coode)
* 2000 &ndash; Gull, Firer uten styrmann (med James Cracknell, Tim Foster, Steve Redgrave)
* 1996 &ndash; Gull, Toer uten styrmann (med Steve Redgrave)
* 1992 &ndash; Gull, Toer uten styrmann (med Steve Redgrave)

### Verdensmesterskap
* 2003 &ndash; 4.-plass, Toer uten styrmann (med James Cracknell)
* 2002 &ndash; Gull, Toer uten styrmann (med James Cracknell)
* 2001 &ndash; Gull, Toer uten styrmann (med James Cracknell)
* 2001 &ndash; Gull, Toer med styrmann (med James Cracknell, Neil Chugani)
* 1999 &ndash; Gull, Firer uten styrmann (med James Cracknell, Ed Coode, Steve Redgrave)
* 1998 &ndash; Gull, Firer uten styrmann (med James Cracknell, Tim Foster, Steve Redgrave)
* 1997 &ndash; Gull, Firer uten styrmann (med James Cracknell, Tim Foster, Steve Redgrave)
* 1995 &ndash; Gull, Toer uten styrmann (med Steve Redgrave)
* 1994 &ndash; Gull, Toer uten styrmann (med Steve Redgrave)
* 1993 &ndash; Gull, Toer uten styrmann (med Steve Redgrave)
* 1991 &ndash; Gull, Toer uten styrmann (med Steve Redgrave)
* 1990 &ndash; Bronse, Toer uten styrmann (med Steve Redgrave)
* 1989 &ndash; Bronse, Firer med styrmann (med Terry Dillon, Steve Turner, Gavin Stewart, Vaughn Thomas)

### Juniorverdensmesterskap
* 1988 &ndash; Gull, Toer uten styrmann (med Tim Foster)
* 1987 &ndash; 4.-plass, Åtter

## Referanser


## Eksterne lenker
* 
* 
* 
* 
*
Erich Köhler

**Erich Köhler** (født 27. juni 1892 i Erfurt; død 23. oktober 1958 i Wiesbaden) var en tysk politiker for CDU og den første president i Forbundsdagen. 

Köhler var under Weimarrepublikken aktiv i DVP. Da han var gift med en jødisk kvinne ble han i 1933 av nazistene fratatt sitt arbeid og alle politiske verv. I 1945 deltok han i grunnleggelsen av CDU og var partiets leder i Hessens landdag. Köhler ble i 1949 valg til Forbundsdagens første president. Etter en tid ble han imidlertid rammet av et nervesammenbrudd og gikk av som forbundsdagspresident allerede etter ett år.

Han var soldat under første verdenskrig og mottok Jernkorset klasse 2.

## Referanser
Anders Børresen Hasle

**Anders Børresen Hasle** (født 8. februar 1868 i Sandar i Vestfold, død 14. november 1939 i Sandefjord) var næringsdrivende og politiker (Venstre).

Hasle begynte som ung gutt i skomakerlære. Etter endt læretid reiste han i 1886 til sjøs og tok i 1888 styrmannseksamen. Reiste i tiden etter til Amerika, der han blant annet tilegnet seg kunnskap om skofabrikasjon. I begynnelsen av 1890-årene slo han seg ned i Sandefjord, og etablerte i 1893 en trikotasjeforretning kombinert med skomakeri. I 1908 startet han Sandefjord skofabrikk.

Hasle deltok i mange år i det kommunale og politiske liv i Sandefjord. Han var medlem av bystyret  i 40 år, fra 1899 til sin død. I rundt 25 år satt han i formannskapet, og han var ordfører 1905–1907. Han hadde ellers mange verv på ulike arenaer: blant annet i styret i Sandefjord Sparebank og Sandefjords Handelsbank og i representantskapet i Privatbanken i Sandefjord. Han var aktiv i avholdsbevegelsen og i religiøst arbeid.

Hasle var vararepresentant til Stortinget for bykretsen Larvik og Sandefjord 1916–1918. Han møtte høstsesjonen 1917 og store deler av 1918 og satt da i tollkomiteen.

## Referanser


## Eksterne lenker
*
Sørsudansk pund

**Sørsudansk pund** (eng: *South Sudanese Pound*) er valutaen i Republikken Sør-Sudan. Den er inndelt i 100 *[[piastre]]*. Valutaen ble vedtatt av Sør-Sudans lovgivende forsamling rett før løsrivingen fra Sudan 9. juli 2011. Den ble innført 18. juli 2011, og erstattet det sudanske pundet med pari kurs, 1:1. 

Sedlene har bilde av John Garang, den tidligere lederen for opprørsbevegelsen SPLA (Sudan People's Liberation Army). Det vil produseres sedler i 1, 5, 10, 25, 50 og 100 pund, samt 5, 10, og 25 Piastre. Mynter skal produseres i 1, 5, 10, 25 og 50 piastre. 

## Referanser


## Eksterne lenker
* Banknote News – South Sudan new piaster notes confirmed
Hermann Ehlers

**Hermann Ehlers** (født 1. oktober 1904 i Schöneberg, Berlin; død 29. oktober 1954 i Oldenburg) var en tysk politiker (CDU). Han ble innvalgt til Forbundsdagen i 1949 og var fra 1950 til sin død Forbundsdagens president. Ehlers var utdannet som jurist og fra 21. mars 1921 gift med Jutta, født Taubert (død 2002 i Sveits). 

## Referanser


## Eksterne lenker

* Foredrag (tysk) av Dieter Gutekunst: Hermann Ehlers Volk und Demokratie
* Biografi på hjemmesiden til Hermann-Ehlers-Stiftung
Peterson (firma)

**Peterson AS** var en bølgepapp-produsent i Sarpsborg som sporet sine røtter tilbake til Moss i 1801; inntil 2006 var det kjent under navnet M. Peterson & Søn. Firmaet hadde fabrikker i Sarpsborg og Sykkylven i Norge, i Norrköping og Bäckefors i Sverige og i Randers i Danmark. I 2012 kjøpte Pemco 100 % av aksjene i Peterson AS. I 2015 ble bølgepappdelen av Peterson Packaging kjøpt av belgiske VPK Packaging Group, og papir- og massivpappfabrikken på Ranheim ble beholdt av Pemco.

## Historie

## Referanser


## Kilder
* Tidligere prosessoperatør Bjørn Grønna utga boka "Et arbeidsliv på Cellulosen" i august 2014, utgitt på Flisby'n forlag og med støtte fra Moss by- og industrimuseum. Denne inngår i bokserien og prosjektet Arbeidsarven. ISBN 978-82-92841-26-6. 
* https://web.archive.org/web/20141006093234/http://ostfoldmuseene.no/om_ostfoldmuseene/arkiv/stor-interesse-for-arets-arbeidsminne-bjorn-gronna-skildrer-sine-37-ar-pa-cellulosen/

## Eksterne lenker
* 
* Firmaets nettsted 
* hoegheiendom
Kontinentalmargin

**Kontinentalmarginen** er den delen av havbunnen og underliggende berggrunn som ligger mellom landområdene og dyphavet. Den omfatter kontinentalsokkelen, kontinentalskråningen og kontinentalstigningen. Et annet navn for kontinentalstigningen er tidvis kontinentalfoten. Kontinentalmarginen er en av de tre hovedsonene på havbunnen, de to andre er havbekken og midthavsrygger. Kontinentalsokkelen er det relativt grunne vannområdet som finnes i nærheten av alle kontinenter. Kontinentalmarginer utgjør omtrent 28 % av havområdet.

Kontinentalsoklene har lite fall og strekker seg gjennomsnittlig rundt 80 km utfra kysten, men bredden varierer mye. Ytterkanten av kontinentalsokkelen har et bratt fall ned mot dypere vann og kalles kontinentalskråningen. Lenger ut ligger kontinentalstigningen med slakere fall ned mot dyphavsslettene. Overgangen mellom kontinental- og havbunnskorpe skjer som regel under kontinentalstigningen. Grensesonen mellom disse kalles gjerne for en kontinentrand.

## Kontinentalmarginens soner
Kontinentalsokkelen er den delen av kontinentalmarginen som går fra kysten og ut mot havet. Kontinentalsokkelen antas å utgjøre 6 eller 7 % av havbunnen. Bredden på kontinentalsokkelen over hele verden varierer i området 0,03–1500 km. Kontinentalsokkelen er generelt flat, og ender ved sokkelbruddet, hvor det er en drastisk økning i skråningsvinkelen: Gjennomsnittsvinkelen på kontinentalsokkelen over hele verden er 0° 07′, og typisk brattere nærmere kysten enn den er nær sokkelen pause. Ved sokkelbruddet begynner kontinentalskråningen, som kan ligge 1–5 km over havbunnen. Kontinentalskråningen viser ofte trekk som kalles undervannskløfter. Slike kløfter skjærer ofte dypt ned i kontinentalsokkelen, med nær vertikale sider, og fortsetter å kutte morfologien til dyphavssletten. Disse kløftene er ofte V-formede, og kan noen ganger utvide seg til kontinentalsokkelen. Ved bunnen av kontinentalskråningen er det en plutselig nedgang i skråningsvinkelen, og havbunnen begynner å jevne seg ut mot dyphavssletten. Denne delen av havbunnen kalles kontinentalstiging, og markerer den ytterste sonen av kontinentalmarginen.

## Havretten
Havrettskonvensjonen gir kyststaten enerett til alle naturressurser i farvann som ligger nærmere grunnlinjen enn 200 nautiske mil (370.4 km). Dersom kanten av kontinentalmarginen ligger lenger ut enn 200 nautiske mil, har kyststaten spesielle rettigheter helt ut til kanten.

## Geologi
I geologien skilles det mellom aktive og passive kontinentalmarginer. I passive marginer beveger kontinental- og havbunnsplaten seg ikke i forhold til hverandre, og det skjer en opphopning av sedimenter. Passive marginer er vanlig langs kystene av Atlanterhavet og Det indiske hav. I aktive marginer presses havbunnsplaten under kontinentalplaten (subduksjon). Det er ofte en vulkansk fjellkjede på kontinentalplaten, en øybue på havbunnsplaten og en dyphavsgrop i overgangen mellom platene. Aktive marginer er vanlige rundt Stillehavet.

## Referanser


## Eksterne lenker
* Continental Margins - Geology, *Cliffs Notes*
* Coastal Zones: The Margins of Continents, *Penn State*
Alangedemningen

** Alangedemningen** er en demning med vannkraftverk i provinsen Badajoz i Spania. Det ligger i elva Guadiana, beliggende vest i landet. Anlegget ligger 25 km sør-sørøst for Mérida.

Reservoaret er på 51,44 km² (5&nbsp;144 hektar), mens vannmassene som demmer opp har et volum på inntil 851,7 millioner m³. Selve damanlegget er 67,4 meter høyt og 720 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Alange - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Tolga skole

**Tolga skole** er en norsk grunnskole med klasser fra 1. til 10. trinn. Skolen er en av to skoler i Tolga kommune, den andre er Vingelen skole med 1.-7. trinn. Elevene som går de 7 første årene i Vingelen starter 8. klasse på Tolga. Det går ca. 180 elever ved Tolga skole med klasser med mellom 10 til 35 elever. Skolen har flere ganger de siste årene markert seg i nasjonale prøver og under mattekonkurransen KappAbel.

## Eksterne lenker
* https://web.archive.org/web/20140103012333/http://www.tolga.kommune.no/1380.949.Tolga-skole.html
* https://www.tolga.kommune.no/tjenester/skole-og-barnehage/skole/tolga-skole-2/
Cornalvo-demningen

** Cornalvo-demningen**, også kalt ***Cornalbo***, er en demning i provinsen Badajoz i Spania. Det ligger i Albarregas, ei sideelv til elva Guadiana, beliggende vest i landet. Anlegget ligger 15 km nordøst for Mérida, romernes *Augusta Emerita*. Demningen ble bygget i år 130 etter Kristus, og ble vernet som kulturminne i 1912, og fikk landslapsvern i 1988 med status som nasjonalpark.

Fra samme periode er Proserpina-demningen 10 km lengre vest, også den bygget for vannforsyningen til *Augusta Emerita*.

Reservoaret er på 1 km² (100 hektar), mens vannmassene som demmer opp har et volum på inntil 11 millioner m³. Selve damanlegget er 18 – 24 meter høyt og 220 meter lang, og er en gravitasjonsdam.

## Eksterne lenker
* Cornalbo - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Susan Glaspell

**Susan Keating Glaspell** (født 1. juli 1876 i Davenport, Iowa i USA, død 27. juli 1948 i Provincetown i Iowa) var en amerikansk forfatter, dramatiker, skuespiller og regissør. Blant hennes mest kjente skuespill er *Suppressed Desires* (1915), *Trifles* (1916) og *Alison's House* (1930). Det siste gav henne en Pulitzerpris for beste drama.

## Liv og virke
### Bakgrunn
Susan Glaspell var datter av høybonden Elmer Glaspell og lærerinnen Alice Keating. Hun hadde to brødre.

### Karriere
Etter grunnskolen studerte hun i noen tid ved Drake University i Iowa, frem til 1899, og var deretter fra 1899 til 1901 journalist for avisen *Des Moines Daily News*.

Noen år etter begynte hun som forfatterinne. Debutromenen ble publisert i 1909: *The Glory of the Conquered*. I 1911 utkom romanen *The Visioning*, og i 1912 novellesamlingen *Lifted Masks*.

Hun giftet seg i 1913. Sammen med sin ektemann George Cram Cook grunnla hun i 1915 teaterlaget Provincetown Players, det moderne amerikanske teaterselskap. Under den store depresjonen tjenestegjorde hun i administrasjonen for arbeidsutvikling som direktør for det føderale teaterprosjektet.

Glaspell var en profilert forfatter, skrev ni romaner, fjorten skuespill og over femti noveller. Med handling som ofte var lokalisert i hennes hjemstat Iowa adresserte hennes delvis selvbiografiske fortellinger samtidige emner som kjønn, etikk, og minoriteter via dype og sympatiske figurer som tok prinsipielle standpunkt. Selv om hun var bestselgende forfatter i sin egen tid, ble hennes romaner umoderne og ikke opptrykt etter hennes død, og ble isteden husket for den som oppdaget Eugene O'Neill. Kritisk nyvurdering har ført til en fornyet interesse for hennes litterære karriere, og hun er i dag anerkjent som en pioner og en feministisk forfatter, og den første betydningsfulle moderne, kvinnelige dramatiker. Hennes enakter *Trifles* (1916) er jevnlig sitert som et av de store verkene innenfor amerikansk teater.

I 1930 skrev hun med *Allison’s House* sitt mest kjente teaterstykke. Det handler og lyrikeren Emily Dickinson. For dette ble hun i 1931 tildelt Pulitzer-prisen for Teater; hun var annen kvinne som fikk denne utmerkelse, Den første var Zona Gale (1921).

Etter at hun i 1931 publiserte romanen *Ambrose Holt and Family*, trakk hun tilbake som forfattereinne for flere år. Men så fulgte *The Morning Is Near Us* (1939), *Norman Ashe* (1942) og *Judd Rankin's Daughter* (1945).

## Referanser


## Eksterne lenker
* 
* 
* 
* 
*  The International Susan Glaspell Society 
*  Rediscovering a Playwright Lost to Time, New York Times
*  Susan Glaspell biographical essay at Davenport Public Library
* 
*  ''Trifles'', a one-act play by Susan Glaspell
Proserpina-demningen

** Proserpina-demningen** er en demning i provinsen Badajoz i Spania. Det ligger i Las Pardillas, ei sideelv til elva Guadiana, beliggende vest i landet. Anlegget ligger 5 km nord-nordvest for Mérida, romernes *Augusta Emerita*. Demningen ble bygget omkring år 130 etter Kristus som vannmagasin. Ved reservoaret ligger tettstedet Proserpina.

Fra samme periode stammer også Cornalvo-demningen, 10 km lengre øst og bygd med samme funksjon.

Reservoaret er på 1,3 km² (130 hektar), mens vannmassene som demmer opp har et volum på inntil 5 millioner m³. Selve damanlegget er 21,6 meter høyt og 425 – 440 meter langt, og er en gravitasjonsdam.

## Eksterne lenker
* Proserpina - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
La Serena-demningen

** La Serena-demningen** er en demning med vannkraftverk i provinsen Badajoz, i Spania. Sammen med ***Zújar-demningen*** skaper den ett sammenhengende reservoar, kalt Zújar-reservoaret nederst (1.449 hektar) og La Serena-reservoaret øverst (13.949 hektar). Zújar-demningen avgrenser reservoaret som den endelige barriere (i vesdt), mens Serena-demningen ligger som en barriere litt lengre oppe i reservoaret og skaper en høydeforskjell mellom øvre og nedre del av den kunstige innsjøen.

Anleggene ligger i Zújar, ei sideelv til elva Guadiana, beliggende vest i landet. Anlegget ligger 73&nbsp;km rett øst for Mérida. Den lokale provinsveien EX-103 går over både Zújardammen, og La Serena-demningen lengre øst. Helt i sørøst når vannspeilet såvidt inn i provinsen Andalucía.

Lokasjonene er:
*Zujar-demningen (nederst) – 38.918 N, 5.478 V
*Serena-demningen (øverst) – 38.911 N, 5.413 V

Bare 8&nbsp;km lengre nord ligger Orellana-demningen i elva Guadiana.

Reservoaret er på 139,49&nbsp;km² (13.949 hektar), mens vannmassene som demmer opp har et volum på inntil 3.219 millioner m³. Vannmassene ble mye variert på 1990-tallet før oppfyllingen til dagens nivå.

La Serena-damanlegget er 91 meter høyt og 580 meter langt, og er en gravitasjonsdam. Zújar-demningen er 61 meter høy og 350 meter lang.

Demningen skaper det nest største vannmagasinet på hele Den iberiske halvøy, bare Alqueva-demningen litt lengre vest (i Portugal) skaper et større reservoar.

## Se også
*Liste over verdens største vannkraftverk

## Eksterne lenker
* Serena, La - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Arrocampo-demningen

** Arrocampo-demningen**, også kjent som ***Arrocampo Almaraz***, er en demning med vannkraftverk i provinsen Cáceres, vest i landet. Demningen ligger like over elva Tajo der denne får følge av elva Arrocampo-elva fra nord, like ovenfor der Monfragüe nasjonalpark starter. Stedet ligger 60 km øst-nordøst for Cáceres. Tettstedet og kommunesenteret Almaraz ligger ved reservoaret.

Ovenfor i samme elv følger Valdecañas-demningen og nedenfor ligger de mektige vannkraftverkene ved Alcántara-demningene.

Reservoaret er på 7,76 km² (776 hektar), mens vannmassene som demmer opp har et volum på inntil 35,5 millioner m³. Selve damanlegget er 36 meter høyt og 217,5 meter lang, og er en gravitasjonsdam.

Vannmagasinet tjener som kjølevann-reservoar for Almaraz kjernekraftverk, som ligger ned bredden.

Rundt reservoaret er det et svært rikt plante- og fugleliv, og det er vernet som fuglefredningsområde med stor ornitologisk aktivitet.

## Se også
*Liste over verdens største vannkraftverk

## Eksterne lenker
* Arrocampo - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Valdecañas-demningen

** Valdecañas-demningen** er en demning med vannkraftverk i provinsen Cáceres, vest i landet. Demningen ligger i elva Tajo. Stedet ligger 70 km ordøst for Cáceres. Kommunen Valdecañas de Tajo omfattes av reservoaret. Den lokale provinsveien EX-118 går over reservoaret ovenfor demningen, mens de innerste delene av vannspeilet er synlig fra hovedveien E-90.

Installert vannkrafteffekt er 249 MW.

Nedenfor i samme elv følger Arrocampo-demningen, og nedenfor dette igjen ligger de to mektige kraftverkene ved Alcántara-demningene.

Reservoaret er på 40 km² (4.000 hektar), mens vannmassene som demmer opp har et volum på inntil 1.446 millioner m³. Selve damanlegget er 98 meter høyt og 290 meter lang, og er en bue-gravitasjonsdam.

## Se også
*Liste over verdens største vannkraftverk

## Eksterne lenker
* Valdecanas - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Gabriel y Galán-demningen

** Gabriel y Galán-demningen** er en demning med vannkraftverk i provinsen Cáceres, vest i Spania. Demningen ligger i Alagón som er ei sideelv til Tajo, langt nord i Cáceres-provinsen mot Salamanca i nord. Stedet ligger 20&nbsp;km nord for Plasencia. Tettstedet Almaraz ligger ved reservoaret. Den lokale provinsveien EX-205 går over damkronen.

Installert vannkrafteffekt er 111 MW.

Reservoaret er på 30&nbsp;km² (3.000 hektar), mens vannmassene som demmer opp har et volum på inntil 924 millioner m³. Selve damanlegget er 73 meter høyt og 1.020 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Gabriel y Galan - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
García de Sola-demningen

** Garcia de Sola-demningen** er en demning med vannkraftverk i provinsen Badajoz i Spania. Det ligger i elva Guadiana, beliggende vest i landet. Anlegget ligger 100&nbsp;km øst-nordøst for Mérida. Den lokale provinsveien BA-138 går over demningen.

I samme elv følger Cíjara-demningen ovenfor og Orellana-demningen nedenfor dette reservoaret.

Reservoaret er på 35,5&nbsp;km² (3.550 hektar), mens vannmassene som demmer opp har et volum på inntil 554 millioner m³. Selve damanlegget er 65 meter høyt og 245 meter lang, og er en gravitasjonsdam.

## Se også
*Liste over verdens største vannkraftverk

## Eksterne lenker
* Garcia de Sola - *SEPREM*. Besøkt 17. januar 2012.
* Hydropower & Dams in Europe 2011. Besøkt 17. januar 2012.
Arkitekturåret 1673

**Arkitekturåret 1673** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1673.

## Byggverk
* Badshahi Masjid i Lahore, Pakistan blir bygget av Aurangzeb.
## Publikasjonser
* Claude Perrault oversetter tekster av Vitruvius som utgis under tittelen *Dix livres d’architecture de Vitruve*.
## Fødsler
* 14. juli: Joseph Abeille, fransk arkitekt (død 1756) 

## Dødsfall
*6. desember - Guillaume le Vasseur de Beauplan, fransk ingeniør, arkitekt og kartograf (født ca. 1600)
## Referanser
Rødhammertunnelen

**Rødhammertunnelen** er en veitunnel i Namsos kommune i Trøndelag. Tunnelen er en del av fylkesvei 17. Den er 42 meter lang.

## Se også

* Veitunneler i Norge
* Undersjøiske veitunneler i Norge
Dan Raaden Hoque

**Dan Andre Raaden Hoque** (født 1979), kjent som **Dan Thunderbird**, er en bassist som tidligere spilte i det norske boogie rock-bandet Backstreet Girls. Han spiller også med Ratcats og Ronny Pøbel.

## Diskografi
### [[Studioalbum]]
* 2002: Russian Poker - *Never suck a monkey cop*
* 2003: Backstreet Girls - *[[Sick My Duck]]* 
* 2006: The Ratcats - *Lisence to Rumble*
* 2007: Backstreet Girls - *[[Shake Your Stimulator]]* 
* 2008: Blodrødt - *Forza Vinger* (Kongsvinger fotballklubb)
* 2009: Backstreet Girls - *[[Just When You Thought Things Couldn't Get Any Worse... ...Here's the Backstreet Girls|Just When You Thought Things Couldn't Get Any Worse... Here's the Backstreet Girls ]]* 
* 2010: Ronny Pøbel - *Rolig Rolig*
* 2011: Ronny Pøbel - *Staten Er Ei Fitte*
* 2013: *[[Backstreet Girls]] - *Death Before Compromise* (Kommer våren 2013)
* [[Ronny Pøbel]] - *Nytt album* (Dato ikke fastsatt)
* [[Crime Club]] - *Debutalbum* (Dato ikke fastsatt)

=== [[Singel (musikk)|Singel]] ===
* [[2007]]: [[Backstreet Girls]] - [[Hey Ho Let's Quo]] 7", 100 med bilde cover/400 uten
* [[2009]]: [[Backstreet Girls]] - *Shine a Line* ([[CD|Promo CD]]), ikke utgitt

=== [[DVD]] ===
* [[2010]]: [[Backstreet Girls]] - *Let the Boogie Do the Talking*

=== [[Samlealbum]] ===
* [[2003]]: The Caliban Sessions #2 (Bakgrunnsvokal, «Eightball Reverend»)
* [[2003]]: [[Backstreet Girls]] - Oslos Stolthet – Hyllest Til Vålerenga , («Kamp i Oslo»)
* [[2005]]: [[Backstreet Girls]] - A Norwegian tribute to the Ramones leaving home , («Commando») 
* [[2005]]: [[Backstreet Girls]] - Det Beste Til Meg Og Mine Venner – En Hyllest Til Joachim Nielsen , («Selvmedlidenhet»)
* [[2006]]: [[Backstreet Girls]] - Prosjekt 101 («Hey Baby») 3CD
* [[2007]]: [[Backstreet Girls]] - Scandinavian Friends – a Tribute to Roky Erickson , («Crazy Crazy Mama») CD og LP
* [[2009]]: [[Crime Club]] - V/A - Rock Till We Stinks! , («Bless Me»)
* [[2010]]: [[Backstreet Girls]] - The Crypt - Live On The Spot» Recorded in Frxta 2008 - 2010 («Golden Rose») Bryggetaket 26/2-2010
* [[2011]]: [[Natural Born Darlings]] - Real Fucking Tribute! - A Tribute To Trashcan Darlings* («Rights Of The Living Dead»)

## Eksterne lenker
*
Badshahimoskeen

**Badshahimoskéen** (urdu: بادشاەى مسجد, *Badshahi Masjid*, «Keisermoskeen») er en moské, i Lahore, nåværende Pakistan. Den er en av verdens største, og ble oppført i 1673 av den indiske stormogulen Aurangzeb.

## Eksterne lenker
*
Sør-Sudans delstater

**[[Sør-Sudan]]** er delt inn i 10 delstater (*wilayat*). 

## Se også
* ISO 3166-2:SS, ISO 3166-2-koden for Sør-Sudan
* Sudans delstater

## Eksterne lenker
* Statoids – States of Sudan
Eggetunnelen

**Eggetunnelen** er en veitunnel i Steinkjer kommune i Trøndelag. Tunnelen er en del av europavei 6. Den er 597 meter lang.

## Se også

* Veitunneler i Norge

## Referanser
Abid Ali Nazish

**Abid Ali Nazish** (1972–2012) var en pakistansk/afghansk skuespiller fra den etniske gruppa hazara. Den 25. januar 2012 ble han drept mens han og to andre kjørte rundt i Quetta i Pakistan. Han var sammen med en fra Federal Investigation Agency ved navn Wulayat og poeten Muhammad Anwar under attentatet. De ble alle drept. Ifølge Human Right Watch har 275 hazara- og sjiamuslimer blitt drept siden 2008 i Pakistan, ingen har ennå blitt stilt til ansvar for noen av disse drapene. Det er antatt at det er ekstreme grupperinger som står bak dette angrepet. 

## Referanser
Nøtterøyhallen

**Nøtterøyhallen** er en idrettshall i Færder kommune i Vestfold. Den befinner seg vegg i vegg med Teigar ungdomsskole i utkanten av Teieskogen på Nøtterøy. Den har en tilskuerkapasitet på om lag 1500 mennesker. Hallen ble offisielt åpna 10. september 2011. Fra og med 2011/12-sesongen brukes den som hjemmearena for Nøtterøy Idrettsforenings herrelag i håndball.

## Eksterne lenker
* Nøtterøyhallen hos Nøtterøy Håndball
* Bilder av Nøtterøyhallen hos Tønsbergs Blad
Val-de-Grâce

**Val-de-Grâce** er en kirke i barokk som befinner seg i boulevard de Port-Royal i det femte arrondissement i Paris. Den ble oppført mellom 1645 og 1667 på befaling av dronning Anna av Østerrike som var gift med kong Ludvig XIII. 

Val-de-Grâce ble gjort til gravplass for den kongelige slekten Huset Orléans, en gren av Huset Bourbon. Flere fremtredende medlemmer av slekten ble gravlagt her i tiden mellom 1693 og 1754, blant annet:

*Mademoiselle de Valois (1693–1694) datter av Filip II av Orléans
*Ludvig av Orléans (1703–1752) og hans ektefelle 
*Johanna av Baden-Baden (1704–1726)
*Louise Marie av Orléans, Mademoiselle (1726–1728), datter av Johanna av Baden-Baden og Ludvig av Orléans
*Ludvig Filip I av Orléans (1725–1785) sønn av Johanna av Baden-Baden og Ludvig av Orléans
*Louise Henriette av Bourbon-Conti (1726–1759) Ludvig Filip Is ektefelle
## Referanser


## Eksterne lenker
*
Hinwil

**Hinwil** er en kommune i kantonen Zürich i Sveits. Hinwil er administrativt senter i distriktet (*Bezirk*) Hinwil.

## Referanser


## Eksterne lenker
*
Club Santos Laguna

**Santos Laguna** er en meksikansk fotballklubb. Den holder til i Torreón i delstaten Coahuila, og representerer storbyområdet Comarca Lagunera. Laget spiller i Primera División. Hjemmebanen er Estadio Corona, som har en kapasitet på rundt 30&nbsp;000 tilskuere.

Klubben ble grunnlagt 4. september 1983. Den har fire seriemesterskap: Invierno 1996, Verano 2001, Clausura 2008 og Clausura 2012. Den er kjent for å ha blant de ivrigste supportergruppene i Mexico.

Draktene til Santos Laguna består av skjorter med grønne og hvite horisontale striper, og grønne bukser.

## Eksterne lenker
*
Club Atlas

**Club Social y Deportivo Atlas de Guadalajara**, mest kjent som **Atlas**, er en meksikansk fotballklubb fra Guadalajara. Hjemmebanen er Estadio Jalisco.

Atlas spiller i Primera División. Den har blitt seriemester én gang, i 1950/51-sesongen.

Klubben ble grunnlagt 15. august 1916. Den kalles også ofte for *Zorros*. Draktene består av skjorter hvis ene halvdel er rød og den andre sort, med sorte ermer, sorte bukser og sorte strømper.

## Eksterne lenker
*
Aspiro

**Aspiro AS** er et norsk selskap som tilbyr streaming over Internett.

Aspiro satset opprinnelig på WAP-tjenester, salg av ringetoner, spill, søk og mobil-TV. Selskapet er nå kanskje mest kjent for musikkstrømmetjenesten Tidal (WiMP).

Selskapet ble startet i Norge og hovedkontoret ligger i Oslo. Det er imidlertid børsnotert på Stockholmsbörsen i Sverige. Schibsted er største aksjonær med 18,3 prosent av aksjene. I 2012 la Schibsted fram et bud på alle aksjene til 1,65 kr pr. aksje, som innebærer en markedsverdi av egenkapitalen i Aspiro på 340 millioner kroner.

## Referanser


## Eksterne lenker
*
Værnestunnelen

**Værnestunnelen** er en veitunnel i Stjørdal kommune i Trøndelag, og er en del av europavei 6. Den har fire løp hvor to er etter hverandre på respektive 135 (nord) og 46 (sør) meters lengde. Tunnelen går under rullebanen og taksebanen til Trondheim lufthavn, Værnes, dermed navnet og to løp.

## Se også
* Veitunneler i Norge
* Undersjøiske veitunneler i Norge
Munnarvolltunnelen

**Munnarvolltunnelen** er en veitunnel i Bodø kommune i Nordland. Tunnelen er en del av fylkesvei 17. Den er 267 meter lang.

Arbeidet med anlegget startet i august 2007 og tunnelen åpnet 24. oktober 2009.

## Se også
* Vethaugtunnelen
* Veitunneler i Norge
* Undersjøiske veitunneler i Norge

## Referanser
Eutresis

***Eutresis*** er en slekt av sommerfugler som hører til gruppen Ithomiini i den store familien flikvinger (Nymphalidae). Det er kjent to arter som lever i den Neotropiske region (Sør- og Mellom-Amerika).

## Utseende
Store (vingespenn 82-92 millimeter), slankvingede sommerfugler med delvis gjennomsiktige vinger. Forvingen har smalt mørke ytterkanter og mørke årer. Bakvingen er kantet med rustrødt, det er også litt rustrødt på den bakre delen av forvingen.

## Levevis
Som de aller fleste Danainae er disse sommerfuglene giftige, og signaliserer dette med et karakteristisk utseende.
Disse sommerfuglene lever i høytliggende regnskog eller tåkeskog, gjerne rundt 1500 meter over havet. Larvene utvikler seg på planteslektene *Schultesianthus* og *Solandra* (søtvierfamilien), som er epifytter eller lianer som vokser i trekronesjiktet, sommerfuglene holder seg derfor mest oppe i trekronene.

## Utbredelse
Slekten er utbredt fra Costa Rica i nord til Bolivia i sør.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien egentlige dagsommerfugler, Papilionoidea
************* Familien flikvinger, Nymphalidae
************** Underfamilien Danainae Boisduval, 1833
*************** Gruppen **[[Ithomiini]]** Doherty, 1891 – 370 arter, Sør- og Mellom-Amerika
**************** Slekten *Eutresis* Doubleday, 1847
***************** *[[Eutresis dilucida]]* Staudinger, 1885
***************** *[[Eutresis hypereia]]* Doubleday, 1847

## Kilder
* d'Abrera, B. (1984) Butterflies of South America. Hill House. ISBN 0-9593639-2-0
* Markku Savela's Lepidoptera and some other life forms: Sjekkliste over artene. Hentet 25.1. 2012.
* Monteverde butterflies – *Eutresis hypereia* http://www.cs.umb.edu/~whaber/Monte/Ithomid/Eutr-hype.html 

## Eksterne lenker
* 
* Ithomiini på ''Tree of life''
* Bildegalleri over artene
Eivikhammerentunnelen

**Eivikhammerentunnelen** er en veitunnel i Gildeskål kommune i Nordland. Tunnelen er en del av fylkesvei 17. Den er 260 meter lang og åpnet i 1972.

## Se også
* Kjellingstraumen bru
* Veitunneler i Norge

## Referanser


## Eksterne lenker
* Eivikhammerentunnelen på Google StreetView
Jens Fredrik Schroeter

**Jens Fredrik Wilhelm Schroeter** (1857–1927) var en prisbelønt norsk astronom.

Etter cand.real. 1882 fikk han jobb et års tid under Aksel Steen ved det observatoriet i Bossekop, som ble etablert som Norges bidrag  i det 1. internasjonale polår. Bossekop er nord om Alta. Deretter var han et par år ved Meteorologisk institutt i Kristiania, før han i 1891 ble observator ved Observatoriet i Oslo.
Han ble i 1919 professor i astronomi og bestyrer av observatoriet etter Hans Geelmuyden (1844-1920). Han ble etterfulgt av Svein Rosseland.

## Utgivelser
* 
* 
* 
* 
* 
* 
* 
* 
* 
* 

## Verv og utmerkelser
* medlem av Videnskabs-Selskabet i Christiania 1893, formann og viseformann i den matematisk-naturvitenskapelige klasse
* Fridtjof Nansens belønning for fremragende forskning 1925
* medlem av Den norske Gradmålingskommisjon 1920 og fungerte som kommisjonens formann fra 1922.
* redaktør for den offisielle almanakk 1919–27
* norsk redaktør i Nordisk astronomisk tidsskrift
* formann i Kristiania Folkeakademi
* skrev alt om astronomi i Salmonsens konversationsleksikon

## Referanser
Slips (band)

**Slips** var et punkrock-band fra Jessheim, etablert i 1979.

Bandet ble startet opp som duo med Espen Dahle og Johnny Halvorsen, som tidligere hadde spilt sammen i Clergymens og The Fzst. I 1980 ble Kjetil Andersen på bass  og Hans Petter Baarli på gitar med i bandet, sammen hadde de to spilt i bandet Sprøyters. De varmet opp for De Sjenerte på flere konserter, og inngikk avtale med Curious Tapes om en kassettutgivelse, som aldri ble noe av. Baarli dannet i 1981 bandet Riff Raff med broren, og senere samme år ble Slips oppløst. Baarlibrødrene startet Backstreet Girls i 1984, etter at Riff Raff ble oppløst.

I november 2006 ble Slips gjenforent i anledning bokslipp for Morten Andersens fotobok *White Nights* i Oslo. I 2007 ga de ut et musikkalbum med sangene fra 1980, både på CD og vinyl.

## Diskografi
*1980: *Demo 1* (demo, kassett)
*1980: *Demo 2* (demo, kassett)
*1981: *Slips* (demo, kassett)
*1983: Diverse artister: *Song of No(r)way*,  «Vi Er Bedre Enn Du Tror» (kassett)
*2007: Diverse artister:  *Hurra For Norge #1*, «Militær og Politikk» (CD)
*2007: *Slips* (CD/LP)
*2007: Diverse artister: *Hurra For Norge #2*, «Kværk Kleppe» (CD)
*2007: *Ta Sjansen/Storby/Suburban Kid* (EP, CD)
*2007: *[[Slips (2007-album)|Slips]]*

## Medlemmer
*Hans Petter Baarli – gitar
*Kjetil Andersen – bass
*Espen Dahle – vokal
*Johnny Halvorsen – trommer

## Kilder
*Rockheim – Slips
*Groove – Slips, endelig platedebut
*Rockipedia - Slips

## Eksterne lenker
* Nettside
* 

__NOTOC__
Rooney Mara

**Patricia Rooney Mara** (født 17. april 1985) er en amerikansk film- og TV-skuespiller. Hun hadde sin rolledebut i 2005 og har siden medvirket i filmer som *[[A Nightmare on Elm Street (2010)|A Nightmare on Elm Street]]* og *[[The Social Network]]*. Hun portretterer også Lisbeth Salander, tittelkarakteren i *[[The Girl with the Dragon Tattoo]]*, som er den amerikanske versjonen av Stieg Larssons *Millennium*-trilogi. For denne rollen ble hun nominert til både en Golden Globe og en Oscar for beste kvinnelige hovedrolle.

## Referanser


## Eksterne lenker
*
Kistatunnelen

**Kistatunnelen** er en veitunnel i Rødøy kommune i Nordland. Tunnelen er en del av fylkesvei 17. Den er 412 meter lang.

## Se også
* Straumdaltunnelen
* Veitunneler i Norge

## Kilder
* [NVDB Statens vegvesen veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@429761,7390913,12/vegobjekt:89194890:58b02c:67)
Vindviktunnelen

**Vindviktunnelen** er en veitunnel i Gildeskål kommune i Nordland. Tunnelen er en del av fylkesvei 17. Den er 988 meter lang.

## Se også
* Sundsfjordtunnelen
* Skaugvolltunnelen
* Veitunneler i Norge
* Undersjøiske veitunneler i Norge

## Eksterne lenker
*Statens vegvesen [veikart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@464770,7429897,11/vegobjekt:89200632:58b02c:67)
Aksel Steen

**Aksel Severin Steen** (født 26. juni 1849 i Kristiania, død 11. mai 1915) var en norsk meteorolog og jordmagnetiker. 

Han ble etter cand.real. 1873, ansatt ved værvarslingstjenesten i Meteorologisk institutt der han ble soussjef 1900, og fra 1913 til sin død i 1915, direktør. Han etterfulgte da Henrik Mohn som hadde vært direktør siden 1866.  Steen var i 1882 leder for observatoriet i Bossekop, som var Norge sitt bidrag til det første polaråret.  Etter at professor Fridtjof Nansen kom tilbake fra Fram-ekspedisjonen analyserte Steen de innsamlede magnetdata. Da Roald Amundsen reiste med  Gjøa 1903–1906 ordnet Steen med magnetisk utstyr. Steen døde i 1915 og ble etterfulgt av Theodor Hesselberg.

## Utgivelser
* 
* 
* 

## Referanser
Si (forvaltningsenhet)

**Si** (hangul: , hanja: , norsk: by) refererer til et administrativt forvaltningsnivå i Sør-Korea og Nord-Korea.

I Sør-Korea er det provinsene («do») som inndeles i «Si» (og deretter «Eup» (småby), «Myeon» (distrikt) og «Dong» (bydel)) og «Gun» (fylker).
Alexander av Judea

**Alexander** (gresk: Ἀλέξανδρος, død 48 eller 47 f.Kr.), eller **Alexander Maccabeus**, var den eldste sønnen til Aristobulos II, konge og yppersteprest av Judea. Han ble gift med kusine Alexandra Maccabeus, datter av sin onkel Johannes Hyrkanos II. Deres bestefar var Alexander Jannaios, nest eldste sønn av Johannes Hyrkanos. Mariamne, datter av Alexander og Alexandra, ble Herodes den stores andre hustru hasmoneiske dronning av det jødiske kongedømmet. De var også foreldre til Aristobulos III.

Alexander ble tatt til fange sammen med sin far og sin bror av den romerske general Pompeius ved erobringen av Jerusalem i 63 f.Kr., men rømte fra fangenskapet mens de ble transportert til Roma.

I 57 f.Kr. hadde han klart å komme seg tilbake til Judea hvor han sammen med sin far klarte å starte en oppstand, samlet en hær på 10 000 infanterister og 1500 kavalerister og således erklærte krig mot Roma. Derfra befestet de festningen Alexandrion. Alexanders onkel og svigerfar, Johannes Hyrkanos II, var hans fars fiende og søkte hjelp hos romerne. Den romerske hærføreren Gabinius, som i 63 f.Kr. hadde erobret og herjet Jerusalem, hadde akkurat kommet til Syria som prokonsol. Han samlet en stor romersk hær, og sendte Marcus Antonius i forvegen med soldater. I slaget i nærheten av Jerusalem ble Alexanders soldater solid nedkjempet, rundt 3000 av hans tilhengere skal ha bli drept og Alexander selv søkte tilflukt i Alexandrion med noen få tilhengere hvor han ble beleiret av romerne.

Via mellomkomst av sin mor ble det forhandlet om hans overgivelse. Resultatet av hans motstand endte med at den nominelle uavhengigheten som Judea hittil hadde hatt, ble fjernet av romerne. Hyrkanos II ble fratt all sin myndighet og ble kun sittende igjen med det religiøse ansvaret som yppersteprest.

Det påfølgende året da Gabinius var på hærtokt i Egypt forsøkte Alexander igjen å oppildne jødene til opprør mot de romerske herrene. Han samlet en hær og massakrerte alle de romere han kom over og beleiret de som hadde forskanset seg på fjellet Gerisim, som ligger i nærheten av dagens by Nablus på Vestbredden. Etter å ha avvist en fredsavtale fra Gabinius ble han deretter beseiret av romerne i nærheten av fjellet Tabor, rundt 10 km fra Nasaret, og skal da ha tapt rundt 10 000 menn. Jødenes kampmot var likevel ikke helt knust, for ved Marcus Licinius Crassus' død i 53 f.Kr. fikk han igjen samlet en del styrker, men ble overtalt til å komme til en avtale med Cassius Longinus i 52 f.Kr. 

I 49 f.Kr. brøt romersk borgerkrig ut, Julius Cæsar løslot Alexanders far, Aristobulos II og sendte ham til Judea for å fremme sine interesser der. På reisen dit ble Aristobulos forgiftet og døde. Alexander, som var klar til å støtte ham, ble tatt til fange på ordre av Pompeius, fraktet til Antiokia ved Orontes, og deretter henrettet ved halshugging av Metellus Scipio, svigerfar av Pompeius.

## Referanser